ธปท.ชี้รัฐเลิกหนุนค่าครองชีพดันเงินเฟ้อ0.5-1%
ธปท.ชี้รัฐเลิกอุดหนุนมาตรการช่วยหลือค่าครองชีพน่าจะทำให้เงินเฟ้อเพิ่มขึ้น0.5-1%
9 มี.ค. 2554

ธปท.ชี้รัฐเลิกอุดหนุนมาตรการช่วยหลือค่าครองชีพน่าจะทำให้เงินเฟ้อเพิ่มขึ้น0.5-1%
นายประสาร ไตรรัตน์วรกุล ผู่ว่าการธนาคารแห่งประเทศไทย กล่าวว่า หากรัฐบาลพิจารณายกเลิกมาตราการอุดหนุนค่าครองชีพที่กำลังดำเนินการอยู่ในช่วงนี้ โดยไม่ต่ออายุต่อไปอีก หลังจากจะสิ้นสุดมาตราการในช่วงเดือนเม.ย. และเดือนมิ.ย.ปีนี้ อาจจะส่งผลกระทบต่อการปรับขึ้นของเงินเฟ้อ อีกประมาณ 0.5-1%
"เท่าที่แบงก์ชาติ ประเมินดู ถ้รัฐบาลไม่เลือกต่ออายุมาตรการออกไปอีก ส่วนนี้จะกระทบเงินเฟ้อให้สูงขึ้นอีกประมาณ 0.5-1%" นายประสาร กล่าว ทั้งนี้ ธปท.จะพยายามดำเนินนโยบายการเงิน เพื่อดูแลเงินเฟ้อให้อยู่ในกรอบเป้าหมายที่ระดับ 0.5-3% ต่อไป